1. **CEF-TC-2019-2: Електронни обществени поръчки (eProcuremnet)**

Първата дейност, подпомагана по тази тема, беше прилагането на системата e-Certis през 2015 г. eCertis е информационна система, която помага, за да се установят различни сертификати, изисквани при процедури за възлагане на обществени поръчки в целия ЕС. През 2016 г. беше добавена втора дейност, като бе насърчено използването на Единния Европейски документ за обществени поръчки (ЕЕДОП). Единният европейски документ за обществени поръчки е лична декларация за финансовото състояние, способностите и годността на дружеството да участва в процедура за възлагане на обществена поръчка.

През 2017 г. беше добавен интерфейсът eTendering (платформа за електронно възлагане на обществени поръчки), а през 2018 г. – прилагането на регистрите на договорите.

През 2019 г. ще продължи подкрепата на дейностите, стартирали през предишните години като: Единния Европейски документ за обществени поръчки, e-Certis, eTendering и регистъра на договорите. Три допълнителни дейности ще бъдат добавени през 2019 г.: взаимно свързване на обявления; поправяне на данни в отворен формат и прилагането на електронни формуляри за обществени поръчки (eForms); актуализиране на регламента за изпълнение на ЕК за установяване на стандартните формуляри за публикуването на обявления в областта на обществените поръчки.

Приоритет ще бъде даден на национални решения и на прилагането на електронни формуляри за обществени поръчки (eForms).

Предложенията за проекти трябва да бъдат подадени от консорциум, състоящ се минимум от 2 публични или частни организации, от една или повече държави членки или от държавите от Европейското икономическо пространство, участващи в МСЕ (Норвегия и Исландия). Бюджетът е 3 млн. евро, а индикативната продължителност на проектите – 1.5 г. Финансирането от ЕК е до 75 % от допустимите преки разходи плюс 7 % непреки разходи.